Osmerus eperlanus

miniatura|250px|Detalle da cabeza.

***Osmerus eperlanus*** é unha especie de peixe teleósteo da orde dos osmeriformes pertencente ao xénero *Osmerus*, que vive nas costas do Atlántico oriental, desde o mar Báltico até a Bretaña francesa, podendo chegar ás veces até o golfo de Biscaia, e no norte de Rusia, nos mares Branco e de Barents, xa no océano Ártico.

Pode vivir tanto no mar como nas augas doces o nas salobres (algúns individuos son anádromos.

Coñécese en galego como **eperlán europeo**. provén do francés *éperlan*, e este do franco **spirling*, do que derivan tamén os seus nomes en alemán (*Spierling*) e en neerlandés (*spirling*).

O epíteto **europeo** sinala a súa distribución xeográfica, xa que a outra especie recoñecida do xénero, *Osmerus mordax*, e outra posíbel, só recoñecida por algúns autores, *Osmerus spectum*, son de distribución norteamericana.

## Características 
As súas principais características  morfolóxicas son:

* Corpo esvelto, de coloración xeral prateada, co dorso verdello, e cunha banda estreita máis prateada e brillante nos flancos; a rexión ventral é de cor branca cremosa.
* Ten unha lonxitude duns 35&nbsp;cm, nos exemplares que viven no mar; os dulciacuícolas raramente pasan dos 20&nbsp;cm. A lonxitude máxima rexistrada foi de 45&nbsp;cm. 	 
* Escamas basatante grandes, en número dunhas 75 a 80, caducas, situadas nunha fileira lonxitudinal.
* Cabeza cunha boca na que o extremo do maxilar inferior (algo máis longo que o superior) supera a perpendiucular do centro do ollo. 
* O fociño acaba en punta. A boca presenta dentes en ambos os maxilares, sendo máis grandes no inferior, que no superior. Tamén ten dentes, máis fortes, longos e afiados, na lingua e no vómer.
* A liña lateral é incompleta, e tan só chega até o nivel da aleta dorsal (abarca só de 30 a 36 das escamas).
* As aletas pectorais están sustentadas por de 10 a 14 raios brandos. A dorsal, por de 9 a 12 raios tamén brandos, e a anal, por de 12 a 16 raios, así mesmo brandos. A aleta adiposa é alta e estreita.
* A columna vertebral está formada por de 55 a 62 vértebras.
* O corpo do animal desprende un cheiro quye recorda ao do cogombro, (A este cheiro alude o seu nome xenérico, *Osmerus*, que deriva do grego antigo ὀσμή *osmḗ*, "olor", "cheiro", "fragrancia".

## Bioloxía 
### Hábitat e distribución 
O eperlán europeo é un peixe que vive no mar, en augas doces e salobres; peláxico-nerítico, e anádromo,

Distribúese polo norte do océano Atlántico oriental (e o sur do océano Ártico), entre os 70 °N e os 43°N, e entre os 9 °W e os 55 °E.

Os espécimes que viven no mar fano preto da costa, en grandes cardumes migratorios, pero tamén hai numerosas poboacións illadas nos lagos de auga doce das zonas costeiras do norte, reliquias da última glaciación.

## Notas 
## Véxase tamén 
### Bibliografía 
* Bauchot, M. L. e Pras, A. (1982): *Guía de los peces de mar de España y Europa*. Barcelona: Ediciones Omega, S. A. ISBN 84-282-0685-6.
* Burton, Maurice & Robert Burton (1984): *Encyclopedia of Fish*. Saint Louis, EE.UU: BPC Publishing. ISBN 0-7064-0393-2.
* Eschmeyer, W. N.;  R. Fricke & R. van der Laan, eds. (2016): *Catalog of Fishes: Genera, Species, References*. (Ver en liña).
* Muus, Bent J.; Jørgen G. Nielsen; Preben Dahlstrøm e Bente O. Nyström (1998): *Peces de mar del Atlántico y del Mediterráneo*. Barcelona: Ediciones Omega, S. A. ISBN 84-282-1161-2.
* Nelson, Joseph S. (2006): *Fishes of the World* (4th ed.). Nova York: John Wiley & Sons, Inc. ISBN 0-4712-5031-7.
* Van der Land, J.; Costello, M. J.; Zavodnik, D.; Santos, R. S.; Porteiro, F. M.; Bailly, N.; Eschmeyer, W. N.; Froese, R. (2001): "Pisces", en: Costello, M. J. et al. (Eds.) *European register of marine species: a check-list of the marine species in Europe and a bibliography of guides to their identification*. París: Muséum national d'Histoire naturelle. Collection Patrimoines Naturels, 50. ISBN 2-85653-538-0, pp.&nbsp;357–374.

### Outros artigos 
* Osmeriformes
* Osméridos

### Ligazóns externas 
* *Osmerus eperlanus* (Linnaeus, 1758) no WoRMS.
* *Osmerus eperlanus* (Linnaeus, 1758) no ITIS.
* *Osmerus eperlanus* na ADW.
* *Osmerus eperlanus*  na EOL.
* Europäischer Stint. *Osmerus eperlanus* en PisciPage .